Бөгөн иртән Өфө-Яңауыл трассаһында «Мерседес-Бенц» менән «Ман» йөк автомобиле бәрелеште\nҠайһы бер мәғлүмәттәр буйынса, микроавтобус водителе юл ҡағиҙәһен тупаҫ боҙоп хәүефле боролошта икенсе һыҙатҡа сыға. Һөҙөмтәлә ул ҡаршыға килеүсе аҙыҡ-түлек ташыусы транспорт сараһына һуғыла\nЮл хәрәкәте хәүефһеҙле дәүләт инспекцияһынан хәбәр итеүҙәренсә, фажиғәлә Өфөнән 27 йәшлек «Мерседес-Бенц» водителенең ғүмере өҙөлә. Тикшереү барышында уның водитель таныҡлығынан мәхрүм ителгән булыуы асыҡлана. Салауаттан «Ман» автомобиле хужаһының ниндәй хәлдә булыуы тураһында мәғлүмәт бирелмәй. Әле ваҡиға урынында тикшереү бара.